**DIRECȚIA ECONOMICĂ**

**DIRECȚIA TEHNICĂ**

**DIRECȚIA JURIDICĂ,RESURSE UMANE,ACHIZIȚII PUBLICE Nr.71187/21.07.2025**

**RAPORT COMUN**

pentru modificarea Anexei la Hotărârea nr.161/28.10.2021 a Consiliului local al municipiului Bistrița, privind aprobarea contractării și garantării cu veniturile proprii a unei/unor finanțări rambursabile interne în valoare totală de maxim 100 milioane lei pentru realizarea de investiții publice de interes local, cu o maturitate de maxim 15 ani, cu modificările ulterioare

În prezent municipiul Bistrița are în derulare un împrumut bancar în valoare de 100.000.000 lei contractat de la Banca Comercială Română S.A. în baza Hotărârii Consiliului Local nr. 161/28.10.2021, cu modificările ulterioare și a Hotărârii favorabile nr.7099/04.04.2022 a Comisiei de Autorizare a Împrumuturilor Locale, prin care se asigură finanțarea pentru un număr de 26 de proiecte de investiții publice de interes local, după cum urmează:

- 34.508.829 lei pentru realizarea și reabilitarea de clădiri publice

- 32.138.212 lei pentru realizarea de parcări

- 33.352.959 lei pentru amenajarea de străzi în cartierele noi de locuințe

Având însă în vedere:

- Dispoziția nr.259/09.07.2025 privind aprobarea devizului general actualizat pentru obiectivul de investiții: Amenajarea de străzi în zonele noi de locuințe din municipiul Bistrița-etapa IV-**str. George Barițiu**;

- Hotărârea Consiliului Local nr.123/25.07.2024 privind modificarea Anexei nr.5 la Hotărârea nr.117/27.08.2020 a Consiliului local al municipiului Bistrița, pentru aprobarea Studiilor de fezabilitate și a indicatorilor tehnico-economici pentru obiectivul de investiții ,, Amenajare străzi în zonele noi de locuințe, municipiul Bistrița, etapa IV” -str. Secundară 3 Sărata, str. Secundară 4 (Știubei) Sărata, str. Secundară 12 Viișoara, str. Secundară 16 (Nouă) Viișoara și **str. Tabără**

- Hotărârea Consiliului Local nr.129/25.06.2025 privind aprobarea Studiului de fezabilitate actualizat și a indicatorilor tehnico-economici pentru obiectivul de investiții ,, Amenajare străzi în zonele noi de locuințe din municipiul Bistrița -etapa 3-**str.Remus Cristian Bucur**”

- Dispoziția nr.190/27.05.2025 privind aprobarea devizului general actualizat pentru obiectivul de investiții: Amenajarea de străzi în zonele noi de locuințe din municipiul Bistrița-etapa IV-**str. Ioan Pop Retegan**;

- Hotărârea Consiliului Local nr.46/17.03.2023 pentru modificarea și completarea Hotărârii nr.180/31.10.2018 a Consiliului Local al municipiului Bistrița, privind aprobarea Studiului de fezabilitate și a indicatorilor tehnico-economici pentru obiectivul de investiții ,,**Reabilitarea și modernizarea străzii Tărpiului”**, precum și a Hotărârii nr.286/20.12.2022 privind aprobarea categoriilor de cheltuieli finanțate de la bugetul local pentru obiectivul de investiții ,, Reabilitarea și modernizarea străzii Tărpiului”, în cadrul Programului Național de Investiții ,,Anghel Saligny”

- Hotărârea Consiliului Local nr.80/18.04.2024 privind aprobarea Studiului de fezabilitate și a indicatorilor tehnico-economici ai obiectivului de investiții ,, **Extindere rețele de iluminat public Subcetate etapa II”** municipiul Bistrița

- Hotărârea Consiliului Local nr.203/17.10.2024 privind aprobarea Studiului de fezabilitate, a indicatorilor tehnico-economici actualizați și a devizului general actualizat pentru obiectivul de investiții ,,**Alimentare cu gaze naturale localitatea componentă Sărata municipiul Bistrița, județul Bistrița-Năsăud”**, aprobat pentru finanțare prin Programul national de investiții ,,Anghel Saligny”, precum și a sumei reprezentând categoriile de cheltuieli finanțate de la bugetul local pentru realizarea obiectivului

- Hotărârea Consiliului Local nr.184/26.09.2024 privind modificarea Hotărârii nr.34/29.02.2024 privind aprobarea Studiului de fezabilitate, a indicatorilor tehnico-economici și a devizului general al obiectivului de investiții **,,Extindere rețea publică de apă, apă uzată menajeră în municipiul Bistrița, județul Bistrița-Năsăud’’**, aprobat pentru finanțare prin Programul național de Investiții ,,Anghel Saligny”

-necesitatea asigurării resurselor financiare pentru realizarea/finalizarea obiectivelor de investiții menționate anterior

-acordul Băncii Comerciale Române S.A. înregistrat la Primăria Municipiului Bistrița sub nr.71461/22.07.2025 de modificare a listei cu obiectivele de investiții finanțate din contractul de împrumut nr.20220411266/12.04.2022

Propunem **introducerea la finanțare** din împrumutul contractat de la BCR în baza contractul de credit pentru investiții nr.20220411266/12.04.2022 a următoarelor obiective de investiții noi:

- Amenajarea de străzi în zonele noi de locuințe din municipiul Bistrița-etapa 3-str.Ioan Pop Retegan, cu valoarea de 2.011.501 lei

- Reabilitarea și modernizarea străzii Tărpiului, municipiul Bistrița, cu valoarea de 10.360.000 lei

- Extindere rețele de iluminat public Subcetate etapa II, municipiul Bistrița, cu valoarea de 1.589.405 lei

- Alimentare cu gaze naturale localitatea componentă Sărata municipiul Bistrița, cu valoarea de 5.455.062 lei

- Extindere rețea publică de apă, apă uzată menajeră în municipiul Bistrița, judetul Bistrița-Nasaud, cu valoarea de 2.215.000 lei

respectiv **majorarea valorii următoarelor obiectivele de investiții**:

- Amenajare străzi în zonele noi de locuinţe, municipiul Bistriţa – etapa IV-str. George Barițiu, cu suma de 310.148 lei

- Amenajare străzi în zonele noi de locuințe, municipiul Bistrița, etapa IV-str.Tabără, cu suma de 1.380.051,95 lei

- Amenajarea de străzi în zonele noi de locuințe din municipiul Bistrița-etapa 3-str.Remus Cristian Bucur, cu suma de 705.065 lei

**concomitent cu** **diminuarea** cu aceeași sumă a valorii finanțate din împrumut pentru următoarele obiective de investiții:

-diminuarea cu 12.239.008 lei a valorii finanțate din împrumut pentru obiectivul de investiții,, Locuințe protejate pentru persoane vârstnice Sigmir’’

-diminuarea cu 6.275.420 lei a valorii finanțate din împrumut pentru obiectivul de investiții,, Dispecerat operativ pentru ordine publică și servicii de protecție civilă,str.Constantin Dobrogeanu Gherea, nr.15, municipiul Bistrița’’

-diminuarea cu 237.188 lei a valorii finanțate din împrumut pentru obiectivul de investiții,, Reabilitare și modernizare Grădinița Dumbrava Minunată,str.Ecaterina Teodoroiu nr.4 ,municipiul Bistrița’’

**și**

**-renunțarea la finanțarea din împrumut** a obiectivului de investiții,, Reabilitare și modernizare Gradinița cu Program Prelungit “Căsuța cu povești“, municipiul Bistrița pentru care urmează să se semneze un contract de finanțare în cadrul Programului Regional Nord-Vest.

Menționăm de asemenea faptul că în urma acestor modificări, valoarea totală precum și toate clauzele împrumutului contractat de la Banca Comercială Română S.A. rămân nemodificate.

Amendamentele aduse listei obiectivelor de investiții finanțate din împrumutul contractat de la Banca Comerciala Română S.A. în baza contractului de credit nr. 20220411266/12.04.2022 vor fi notificate Comisiei de Autorizare a Împrumuturilor Locale conform art.3, punctul 4, al doilea paragraf din Anexa nr. 1 la Hotărârea nr. 9/10.01.2007 privind constituirea, componenţa şi funcţionarea Comisiei de autorizare a împrumuturilor locale.

Față de aspectele prezentate anterior, constatăm că sunt îndeplinite condițiile legale pentru supunerea spre analiză, dezbatere şi adoptare a proiectului de hotărâre pentru modificarea Anexei la Hotărârea nr.161/28.10.2021 a Consiliului local al municipiului Bistrița, privind aprobarea contractării și garantării cu veniturile proprii a unei/unor finanțări rambursabile interne în valoare totală de maxim 100 milioane lei pentru realizarea de investiții publice de interes local, cu o maturitate de maxim 15 ani, cu modificările ulterioare.

**DIRECŢIA ECONOMICA DIRECTIA TEHNICA**

**DIRECTOR EXECUTIV, DIRECTOR EXECUTIV,**

**Scurtu Nicolae Ivașcu Lia**

**DIRECȚIA JURIDICĂ, RESURSE UMANE, ACHIZIȚII PUBLICE**

**DIRECTOR EXECUTIV,**

**Cincea Dumitru**